Document ID: 32005D0026

PADOMES LĒMUMS
(2004. gada 25. oktobris)
Eiropas Kopienas vārdā parakstīt Konvenciju Amerikas Tropisko tunzivju komisijas stiprināšanai, kas izveidota ar Amerikas Savienoto Valstu un Kostarikas Republikas 1949. gada Konvenciju (Antigvas konvencija)
(2005/26/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punkta pirmās daļas pirmo teikumu,
ņemot vērā Komisijas priekšlikumu,
tā kā:
(1)
Eiropas Kopienai ir ekskluzīva kompetence pieņemt zvejas resursu saglabāšanas un pārvaldības pasākumus un stāties līgumattiecībās ar citām valstīm un starptautiskām organizācijām.
(2)
Kopiena ir Līgumslēdzēja Puse Apvienoto Nāciju Organizācijas Jūras tiesību konvencijā, kura paredz visas starptautiskās sabiedrības sadarbību jūras bioloģisko resursu saglabāšanā un apsaimniekošanā.
(3)
Kopiena 2003. gada 19. decembrī parakstījusi un ratificējusi Nolīgumu par ANO 1982. gada 10. decembra Jūras tiesību konvencijas noteikumu īstenošanu attiecībā uz transzonālo zivju krājumu un tālu migrējošo zivju krājumu saglabāšanu un pārvaldību (1).
(4)
Amerikas Tropisko tunzivju komisiju (IATTC) izveidoja ar Amerikas Savienoto Valstu un Kostarikas Republikas Konvenciju, kuru noslēdza 1949. gadā. Savas 61. sanāksmes laikā 1998. gada jūnijā IATTC pieņēma rezolūciju, kurā Līgumslēdzējas Puses vienojās par jaunas konvencijas izveidi, ar ko stiprinātu IATTC un atjauninātu tās statūtus atbilstīgi starptautisko Jūras tiesību noteikumiem.
(5)
Kopienu no paša sākuma aicināja pilnībā piedalīties šajā procesā, un tā ir bijusi šā procesa aktīva dalībniece. Procesa noslēgumā IATTC 70. sanāksmē, kas norisinājās no 2003. gada 24. līdz 27. jūnijam Antigvā, Gvatemalā, tika pieņemta Konvencija Amerikas Tropisko tunzivju komisijas stiprināšanai, kas izveidota ar 1949. gada Amerikas Savienoto Valstu un Kostarikas Republikas Konvenciju (Antigvas konvencija).
(6)
Antigvas konvenciju saskaņā ar tās XXVII pantu varēja parakstīt no 2003. gada 14. novembra līdz 2004. gada 31. decembrim Vašingtonā, Amerikas Savienotajās Valstīs.
(7)
Kopiena var parakstīt Antigvas konvenciju atbilstīgi tās XXVII panta 1. punkta c) apakšpunktam.
(8)
Kopienas zvejnieki darbojas Antigvas konvencijas darbības zonā. Tādējādi Kopienas interesēs ir kļūt par IATTC locekli. Tādēļ Kopienai būtu jāparaksta Antigvas konvencija,
IR PIEŅĒMUSI ŠO LĒMUMU.
1. pants
Ar šo Eiropas Kopienas vārdā ir apstiprināta Konvencija Amerikas Tropisko tunzivju komisijas stiprināšanai, kas izveidota ar 1949. gada Amerikas Savienoto valstu un Kostarikas Republikas Konvenciju (“Antigvas konvencija”), parakstīšana saskaņā ar Padomes Lēmumu par minētās konvencijas noslēgšanu.
Antigvas konvencijas teksts ir pievienots šim lēmumam.
2. pants
Ar šo Padomes priekšsēdētājs ir pilnvarots iecelt personu(-as), kam piešķirtas pilnvaras Kopienas vārdā parakstīt Antigvas konvenciju pēc tās noslēgšanas.
Luksemburgā, 2004. gada 25. oktobrī

Labels: 11
18
5
6